techiaith/cofnodycynulliad_en-cy huggingface dataset:
English: Thank you, Cabinet Secretary. The autumn statement will deliver over £400 million extra capital funding over the next five years for infrastructure projects in Wales. We know that there have been concerns surrounding funding for the metro, particularly in the wake of the European referendum. What plans have you to use some of this extra money to support the metro, particularly in rural areas like my constituency, where outlying areas such as Monmouth could be connected to the proposed transport hub at Celtic Manor?
Welsh: Diolch, Ysgrifennydd y Cabinet. Bydd datganiad yr hydref yn darparu dros £400 miliwn o gyllid cyfalaf ychwanegol dros y pum mlynedd nesaf ar gyfer prosiectau seilwaith yng Nghymru. Gwyddom fod pryderon wedi bod ynghylch cyllid ar gyfer y metro, yn enwedig yn sgil y refferendwm ar Ewrop. Pa gynlluniau sydd gennych i ddefnyddio peth o'r arian ychwanegol hwn i gefnogi'r metro, yn enwedig mewn ardaloedd gwledig fel fy etholaeth i, lle y gellid cysylltu ardaloedd pellennig fel Mynwy â'r ganolfan drafnidiaeth arfaethedig yn y Celtic Manor?
English: I'm very interested in the proposed transport hub at Celtic Manor, particularly given the development of the convention centre there and its increasing significance as a major destination in south-east Wales. In terms of costs and resources for the metro project as a whole, we expect every penny that was to come from Europe to come from the UK Government when we exit the EU. The guarantees that we have been given we will hold the UK Government to. This is a hugely ambitious project. It's designed to be a dynamic project as well that can grow and expand. Certainly, insofar as the proposed Celtic Manor hub is concerned, I'd be very keen to examine this prospective development.
Welsh: Mae gennyf gryn ddiddordeb yn y ganolfan drafnidiaeth arfaethedig yn y Celtic Manor, yn enwedig o ystyried datblygiad y ganolfan gynadledda yno a'i harwyddocâd cynyddol fel cyrchfan bwysig yn ne-ddwyrain Cymru. O ran costau ac adnoddau mewn perthynas â'r prosiect metro yn ei gyfanrwydd, rydym yn disgwyl y bydd bob ceiniog a oedd i ddod o Ewrop yn dod gan Lywodraeth y DU pan fyddwn yn gadael yr UE. Byddwn yn sicrhau bod Llywodraeth y DU yn cadw at y gwarantau a roddwyd i ni. Mae hwn yn brosiect hynod o uchelgeisiol. Mae wedi'i gynllunio i fod yn brosiect deinamig hefyd, a all dyfu ac ehangu. Yn sicr, o ran y ganolfan drafnidiaeth arfaethedig yn y Celtic Manor, byddwn yn awyddus iawn i edrych ar y datblygiad arfaethedig hwn.
English: This is an extremely interesting subject matter and the Welsh Government is fully committed to harnessing the opportunities that the fourth revolution presents. Our support for cutting-edge technology, research and development will ensure that innovation is a major economic enabler for Wales.
Welsh: Mae hwn yn bwnc hynod o ddiddorol ac mae Llywodraeth Cymru yn gwbl ymrwymedig i harneisio'r cyfleoedd y mae'r pedwerydd chwyldro yn eu darparu. Bydd ein cefnogaeth i dechnoleg, ymchwil a datblygu arloesol yn sicrhau bod arloesedd yn alluogwr economaidd o bwys i Gymru.
English: Thank you, Cabinet Secretary. The coming automation and robotics present huge opportunities, but also very real threats to jobs in Wales. On Monday night in Liverpool, the governor of the Bank of England, Mark Carney, gave a speech in which he said some 15 million jobs could be affected by automation. Using the formula that the Bank of England used in coming up with that figure, I've calculated that some 700,000 jobs in Wales could be at risk from automation. This is a crude calculation, but would the Cabinet Secretary commit to doing a proper study of the impact to understand the threat, but also the very real opportunity from this fourth industrial revolution?
Welsh: Diolch, Ysgrifennydd y Cabinet. Bydd yr awtomeiddio a'r roboteg sydd i ddod yn darparu cryn gyfleoedd, ond bygythiadau gwirioneddol hefyd i swyddi yng Nghymru. Nos Lun yn Lerpwl, rhoddodd llywodraethwr Banc Lloegr, Mark Carney, araith lle y dywedodd y gallai oddeutu 15 miliwn o swyddi gael eu heffeithio gan awtomeiddio. Gan ddefnyddio'r fformiwla a ddefnyddiwyd gan Fanc Lloegr i gyfrifo'r ffigur hwnnw, rwyf wedi cyfrifo y gallai oddeutu 700,000 o swyddi yng Nghymru fod mewn perygl o ganlyniad i awtomeiddio. Cyfrifiad bras yw hwn, ond a wnaiff Ysgrifennydd y Cabinet ymrwymo i wneud astudiaeth briodol o'r effaith er mwyn deall y bygythiad, ond hefyd y cyfle gwirioneddol a ddaw o'r pedwerydd chwyldro diwydiannol hwn?
English: Yes, I most certainly would. I'm pleased to be able to tell the Member today that the Wales European Funding Office understands that Industry Wales, who, can I put on record, have been incredibly helpful in teaching me something about industry 4.0, are working in partnership with a number of Welsh universities and are planning to submit an industry 4.0-related bid for funding under the current European regional development fund round and call for research and innovation proposals, which will close on 31 January. I hope that that bid is successful, because I think it would deliver exactly what the Member has called for. In addition to this, I'm pleased to say that the innovation team within Welsh Government is actively engaged with the recently launched UK knowledge transfer networks for manufacturing initiative, which is aimed specifically at realising the potential of the fourth industrial revolution. The Member is absolutely right to highlight both the opportunities and the challenges and threats posed by I4, and if we look to France, perhaps, as a model where we could learn some very significant lessons in how to move towards an automated economy, provided we can make that shift fast enough, I'm firmly of the belief that we can stand on the side of greater opportunities rather than threats.
Welsh: Gwnaf, yn sicr. Rwy'n falch o allu dweud wrth yr Aelod heddiw fod Swyddfa Cyllid Ewropeaidd Cymru yn deall bod Diwydiant Cymru - sydd wedi bod o gymorth mawr, a hoffwn gofnodi hyn, yn dysgu rhywbeth i mi am ddiwydiant 4.0 - yn gweithio mewn partneriaeth â nifer o brifysgolion Cymru ac yn bwriadu cyflwyno cais am gyllid mewn perthynas â diwydiant 4.0 yn rownd gyfredol cronfa datblygu rhanbarthol Ewrop ac maent yn galw am gynigion ymchwil ac arloesi, a fydd yn cau ar 31 Ionawr. Gobeithiaf y bydd y cais hwnnw'n llwyddiannus, gan y credaf y byddai'n cyflawni'r hyn yn union y mae'r Aelod wedi galw amdano. Yn ogystal â hyn, rwy'n falch o ddweud bod tîm arloesi Llywodraeth Cymru yn ymgysylltu'n weithredol â rhwydweithiau trosglwyddo gwybodaeth y DU ar gyfer menter gweithgynhyrchu a lansiwyd yn ddiweddar, ac sydd wedi eu hanelu'n benodol at wireddu potensial y pedwerydd chwyldro diwydiannol. Mae'r Aelod yn hollol gywir i dynnu sylw at y cyfleoedd a'r heriau a'r bygythiadau a ddaw yn sgil y pedwerydd chwyldro diwydiannol, ac os edrychwn ar Ffrainc, efallai, fel model lle y gallem ddysgu rhai gwersi pwysig iawn o ran sut i symud tuag at economi awtomataidd, gan gymryd y gallwn wneud y newid hwnnw'n ddigon cyflym, credaf yn gryf y gallwn fwynhau'r cyfleoedd yn hytrach na'r bygythiadau.
English: Yes. Some 30,000 buildings across Wales have been protected through listing as nationally important buildings of special architectural or historical interest. Four hundred and ninety three of these are grade I.
Welsh: Gwnaf. Mae oddeutu 30,000 o adeiladau ledled Cymru wedi'u gwarchod drwy eu rhestru fel adeiladau o ddiddordeb pensaernïol neu hanesyddol arbennig sy'n bwysig ar raddfa genedlaethol. Mae 493 o'r rhain yn radd I.
English: Thank you, Cabinet Secretary, for confirming that there are 493 grade I listed buildings in Wales. We also know that they have a variety of different types of ownership. I personally take an interest in the great chapels of Wales created in the nineteenth century. I believe we need a strategy to protect all the grade I listed buildings in Wales. Will the Cabinet Secretary look into creating such a strategy, preferably not involving Cadw?
Welsh: Diolch, Ysgrifennydd y Cabinet, am gadarnhau bod 493 o adeiladau rhestredig gradd I yng Nghymru. Gwyddom hefyd fod ganddynt amryw o wahanol fath o berchnogaeth. Yn bersonol, mae gennyf ddiddordeb yng nghapeli gwych Cymru a grëwyd yn y bedwaredd ganrif ar bymtheg. Credaf fod angen strategaeth arnom i amddiffyn yr holl adeiladau rhestredig gradd I yng Nghymru. A wnaiff Ysgrifennydd y Cabinet ystyried creu strategaeth o'r fath, heb gynnwys Cadw yn ddelfrydol?
English: Local authorities are able to put together local lists of historic interest, but, in terms of what Cadw is doing - and I think it's important that we recognise that Welsh Government is there to support, both in terms of statutory functions and non-statutory functions, the historic environment - we're leading on three key initiatives. One is the places of worship action plan, another is the support that Cadw offers local authorities in preparing buildings-at-risk registers, which I think is absolutely crucial, given that places such as Morriston Tabernacle in my friend's constituency has recently been funded for an options appraisal for the building, which is helping to map and secure its future. That couldn't have been achieved without close collaboration with the local authority. Thirdly, we are improving the protection of grade I listed buildings and nineteenth century chapels in particular, through protection by the law. The 2016 historic environment Act is designed to enhance protection of grade I listed buildings and, indeed, grade II and grade II* buildings as well.
Welsh: Gall awdurdodau lleol lunio rhestrau lleol o ddiddordeb hanesyddol, ond o ran yr hyn y mae Cadw yn ei wneud - a chredaf ei bod yn bwysig i ni gydnabod bod Llywodraeth Cymru yno i gefnogi'r amgylchedd hanesyddol, o ran swyddogaethau statudol a swyddogaethau anstatudol - rydym yn arwain ar dair menter allweddol. Un ohonynt yw'r cynllun gweithredu ar gyfer mannau addoli, un arall yw'r gefnogaeth y mae Cadw yn ei chynnig i awdurdodau lleol i baratoi cofrestri o adeiladau mewn perygl, sy'n gwbl hanfodol yn fy marn i o ystyried bod lleoedd megis Tabernacl Treforys yn etholaeth fy ffrind wedi cael arian yn ddiweddar i arfarnu opsiynau ar gyfer yr adeilad, sy'n gymorth i gynllunio a diogelu ei ddyfodol. Ni fyddai wedi bod yn bosibl cyflawni hynny heb gydweithio agos â'r awdurdod lleol. Yn drydydd, rydym yn gwella diogelwch adeiladau rhestredig gradd I, a chapeli o'r bedwaredd ganrif ar bymtheg yn arbennig, drwy ddiogelwch y gyfraith. Mae Deddf yr amgylchedd hanesyddol 2016 wedi ei chynllunio i wella diogelwch adeiladau rhestredig gradd I, ac yn wir, adeiladau gradd II a gradd II* hefyd.
English: Our culture sector has an important part to play in promoting Wales as an outward-facing nation that values cultural exchange. We will press for a cultural exemption clause to restrictions on freedom of movement, and for any loss in EU funds for culture to be replaced by UK national funds.
Welsh: Mae gan ein sector diwylliant ran bwysig i'w chwarae yn hyrwyddo Cymru fel cenedl sy'n wynebu tuag allan ac sy'n gwerthfawrogi cyfnewid diwylliannol. Byddwn yn pwyso am gymal eithrio diwylliannol i gyfyngiadau ar ryddid pobl i symud, ac i gronfeydd cenedlaethol y DU lenwi unrhyw fwlch mewn cyllid diwylliannol o ganlyniad i golli arian yr UE.
English: Thank you for that answer. Can I direct the Cabinet Secretary to the annual Lorient inter-Celtic festival, held each year in Brittany? It's the biggest festival in France and the largest celebration of Celtic cultures in the world. The festival has invited Wales to be the honoured nation in 2018. Next year it's to be Scotland. Can I ask what the Welsh Government is doing to support the year of Wales in Lorient?
Welsh: Diolch am eich ateb. A gaf fi gyfeirio Ysgrifennydd y Cabinet at ŵyl ryng-Geltaidd flynyddol Lorient, a gynhelir bob blwyddyn yn Llydaw? Honno yw'r ŵyl fwyaf yn Ffrainc a'r dathliad mwyaf o ddiwylliannau Celtaidd drwy'r byd. Mae'r ŵyl wedi gwahodd Cymru i fod yn genedl anrhydeddus yn 2018. Y flwyddyn nesaf, yr Alban fydd y genedl anrhydeddus. A gaf fi ofyn beth y mae Llywodraeth Cymru yn ei wneud i gefnogi blwyddyn Cymru yn Lorient?
English: I'm very pleased to be able to inform the Member that I am funding our activity at that festival. I am absolutely delighted that we've been chosen to be a key partner in 2018, the Year of the Sea, but also the year of friendship with our partners across Europe.
Welsh: Rwy'n falch iawn o allu dweud wrth yr Aelod y byddaf yn ariannu ein gweithgarwch yn yr ŵyl honno. Rwyf wrth fy modd ein bod wedi cael ein dewis i fod yn bartner allweddol yn 2018, Blwyddyn y Môr, ond hefyd blwyddyn cyfeillgarwch gyda'n partneriaid ledled Ewrop.
English: We continue to make solid progress on Superfast Cymru. We have provided access to superfast broadband to over 620,000 premises that would not have been able to receive fibre fast broadband without our intervention.
Welsh: Rydym yn parhau i wneud cynnydd da mewn perthynas â Cyflymu Cymru. Rydym wedi darparu mynediad at fand eang cyflym iawn i dros 620,000 eiddo na fyddai wedi gallu cael band eang ffeibr cyflym heb ein hymyrraeth ni.
English: I thank you for that answer. This has been a significant investment by the Welsh Government, with European money, for the people of Wales. There is another £20 million earmarked for the next phase. Clearly, delivering Superfast Cymru does remain a top priority of this Government, and it has helped businesses grow, expand and develop within my region. But could you tell me, Minister, how many businesses in Mid and West Wales have benefited from the Superfast Cymru scheme?
Welsh: Diolch am eich ateb. Mae hwn wedi bod yn fuddsoddiad sylweddol gan Lywodraeth Cymru, gydag arian Ewropeaidd, ar gyfer pobl Cymru. Mae £20 miliwn arall wedi ei glustnodi ar gyfer y cam nesaf. Yn amlwg, mae cyflawni cynllun Cyflymu Cymru yn parhau i fod yn flaenoriaeth bwysig i'r Llywodraeth hon, ac mae wedi helpu busnesau i dyfu, ehangu a datblygu yn fy rhanbarth. Ond a allech ddweud wrthyf, Weinidog, sawl busnes yng Nghanolbarth a Gorllewin Cymru sydd wedi elwa o gynllun Cyflymu Cymru?
English: Yes. I'm delighted to say that international visitors to Wales have grown strongly, with trips increasing by 10 per cent and spend by 25 per cent between 2011 and 2015. Figures from the international passenger survey for the first six months of 2016 also show growth in both trips and spend.
Welsh: Gwnaf. Mae'n bleser gennyf ddweud bod nifer yr ymwelwyr rhyngwladol â Chymru wedi tyfu llawer, gyda nifer y teithiau'n cynyddu 10 y cant a gwariant yn cynyddu 25 y cant rhwng 2011 a 2015. Mae ffigurau'r arolwg teithwyr rhyngwladol ar gyfer chwe mis cyntaf 2016 hefyd yn dangos twf o ran teithiau a gwariant.
English: It's very encouraging news to note those figures, Cabinet Secretary, and, of course, the value of the pound now is also helping to encourage visitors to the UK as well. But north Wales has a unique offer in terms of tourism, and, as we know, it's a world-beating offer. It's up there in the top 10 list of destinations as far as Lonely Planet is concerned. But one of the disadvantages that we have is that we do not have an international airport in north Wales. Now, I'm not going to call for you to build one, but I will ask you to tell us what you are doing to improve links to the international airports in Liverpool and Manchester, between north Wales and those destinations. It is really important that, if we want to drag the important visitors into north Wales, those links to those two particular airports are absolutely crucial. What are you doing to work with the UK Government and others in order to deliver some improvement to those links?
Welsh: Mae nodi'r ffigurau hynny yn newyddion calonogol iawn, Ysgrifennydd y Cabinet, ac wrth gwrs, mae gwerth y bunt bellach hefyd yn gymorth i ddenu ymwelwyr i'r DU. Ond mae gan ogledd Cymru gynnig unigryw o ran twristiaeth, ac fel y gwyddom, mae'n gynnig sydd gyda'r gorau drwy'r byd. Mae ar restr y 10 uchaf o ran cyrchfannau, ym marn Lonely Planet. Ond un o'r anfanteision sydd gennym yw nad oes gennym faes awyr rhyngwladol yng ngogledd Cymru. Nawr, nid wyf am alw arnoch i adeiladu un, ond gofynnaf i chi ddweud wrthym beth rydych yn ei wneud i wella cysylltiadau â'r meysydd awyr rhyngwladol yn Lerpwl a Manceinion, rhwng gogledd Cymru a'r cyrchfannau hynny. Mae'n bwysig iawn, os ydym am ddenu'r ymwelwyr pwysig i ogledd Cymru, fod y cysylltiadau hynny â'r ddau faes awyr yn gwbl hanfodol. Beth rydych yn ei wneud i weithio gyda Llywodraeth y DU ac eraill ar wella'r cysylltiadau hynny?
English: Can I thank the Member for his question and say that I am also pleased that north Wales is the fourth greatest region on the planet? This week, I'm pleased to be able tell the Member that Wales won another award. We won the best in UK for youth, student and educational travellers, and that was at the British Youth Travel Awards. North Wales, without a doubt, has a unique offer, and I am keen to make sure that it becomes more accessible to travellers from abroad and from other parts of the UK for that reason. We are going to be going out to consultation, as I said, on improvements to those key access points - the A494 and the A55 - so that travel by road is improved. We are developing the vision for a cross-border metro that will link into Manchester Airport and also Liverpool airport. Last week, I was particularly pleased to attend the 'Daily Post' business awards dinner at Bangor University, where the tourism award was sponsored by Liverpool John Lennon Airport. Of course, this has become a very significant airport for the visitor economy of north Wales, so I have asked my officials to engage with that airport and, again, with Manchester Airport, with which we already do a lot of business in promoting Wales. I am in agreement with the Member that we can improve links with those airports; we can improve the road links and the rail links as well.
Welsh: A gaf fi ddiolch i'r Aelod am ei gwestiwn a dweud fy mod hefyd yn falch mai gogledd Cymru yw'r pedwerydd rhanbarth gorau ar y blaned? Yr wythnos hon, rwy'n falch o allu dweud wrth yr Aelod fod Cymru wedi ennill gwobr arall. Rydym wedi ennill y wobr am y lle gorau yn y DU ar gyfer pobl ifanc, myfyrwyr a theithwyr addysgol, a hynny yng Ngwobrau Teithio Ieuenctid Prydain. Mae gan ogledd Cymru gynnig unigryw, heb os nac oni bai, ac rwy'n awyddus i sicrhau y daw'n fwy hygyrch i deithwyr o dramor ac o rannau eraill o'r DU am y rheswm hwnnw. Byddwn yn ymgynghori, fel y dywedais, ar welliannau i'r pwyntiau mynediad allweddol hynny - yr A494 a'r A55 - er mwyn gwella teithio ar ffyrdd. Rydym yn datblygu'r weledigaeth ar gyfer metro trawsffiniol a fydd yn cysylltu â maes awyr Manceinion yn ogystal â maes Awyr Lerpwl. Yr wythnos diwethaf, roeddwn yn arbennig o falch o fynychu cinio gwobrau busnes y 'Daily Post' ym Mhrifysgol Bangor, lle y noddwyd y wobr dwristiaeth gan Faes Awyr John Lennon Lerpwl. Wrth gwrs, mae hwn wedi datblygu'n faes awyr arwyddocaol iawn i economi ymwelwyr gogledd Cymru, felly rwyf wedi gofyn i fy swyddogion gysylltu â'r maes awyr hwnnw a hefyd â maes awyr Manceinion, sydd eisoes yn gwneud llawer o fusnes gyda ni mewn perthynas â hyrwyddo Cymru. Rwy'n cytuno â'r Aelod y gallwn wella cysylltiadau gyda'r meysydd awyr hyn; gallwn wella'r cysylltiadau ffyrdd a'r cysylltiadau rheilffordd hefyd.
English: Thank you for the question. It is important that the cause of non-respiratory sleep disorders is identified early as there can be a wide range of underlying issues ranging from diet, neurological disorders, psychiatric disorders or more. The underlying cause will determine where the condition is best managed, but primary care will be the starting point for management.
Welsh: Diolch am y cwestiwn. Mae'n bwysig bod achos anhwylderau cysgu nad ydynt yn achosion anadlol yn cael eu canfod yn gynnar gan y gall fod ystod eang o broblemau yn sail iddynt yn amrywio o ddeiet, anhwylderau niwrolegol, anhwylderau seiciatrig neu fwy. Bydd yr achos sylfaenol yn pennu'r ffordd orau o reoli'r cyflwr, ond gofal sylfaenol fydd y man cychwyn ar gyfer ei reoli.
English: Thank you for that response. As you say, as things stand at the moment, the majority of sleep disorders are treated across departments within our hospitals. There isn't a specialist centre for such disorders. Those who have these conditions are complaining about diagnosis and treatment for non-respiratory sleep disorders, and you referred to disorders emanating from neurological problems, for example. Diagnosis in Wales is very low in terms of conditions such as narcolepsy. Do you have any plans to improve diagnosis and treatment for such conditions in Wales and what is the prospect of developing a specialist centre, particularly for that wide range of sleep disorders here in Wales?
Welsh: Diolch am eich ateb. Fel yr ŷch chi'n dweud, fel y mae pethau'n sefyll ar hyn o bryd, mae'r mwyafrif o anhwylderau cysgu yn cael eu trin ar draws adrannau o fewn ein hysbytai. Nid oes yna adran neu ganolfan arbenigol ar gyfer anhwylderau cysgu. Mae dioddefwyr yn cwyno am fynediad at ddiagnosis ac at driniaeth ar gyfer anhwylderau cysgu nad ydynt o ganlyniad i resymau anadlol, ac mi gyfeirioch at anhwylderau sy'n deillio o gyflyrau niwrolegol. Mae diagnosis yng Nghymru yn isel ofnadwy ar gyfer cyflyrau fel narcolepsi. A oes gennych chi gynlluniau i wella diagnosis a thriniaeth ar gyfer cyflyrau o'r fath yng Nghymru a beth yw'r 'prospect' o ddatblygu canolfan arbenigol benodol ar gyfer yr ystod ehangach yna o anhwylderau cysgu yma yng Nghymru?
English: Thank you for the follow-up question. I'm sure that all of us at some point in our lives will suffer some sort of challenge with our sleep. Most of them, though, do pass, as I'm sure you know, with a houseful of young children. But, in terms of the particular disorders and the wider challenges, we know that narcolepsy is a particular challenge, not just on sleep but in daily life. There is no currently known cure; it's about managing the condition successfully. We do have a tertiary centre in Aneurin Bevan university health board, but I have asked the neurological conditions delivery implementation group to consider what greater emphasis we could have on those who are affected by neurologically affected sleep disorders. So, there is work in train and we know it's an area where we need to expand our understanding, and then understand where and how we manage the condition and help and support people in the most effective way possible.
Welsh: Diolch am y cwestiwn dilynol. Rwy'n siŵr y bydd pob un ohonom ar ryw adeg yn ein bywydau yn dioddef rhyw fath o her gyda'n cwsg. Mae'r rhan fwyaf ohonynt, fodd bynnag, yn pasio, fel y gwyddoch rwy'n siŵr, gyda llond tŷ o blant ifanc. Ond o ran yr anhwylderau penodol a'r heriau ehangach, gwyddom fod narcolepsi yn her arbennig, nid yn unig mewn perthynas â chwsg ond mewn bywyd bob dydd. Nid oes iachâd ar hyn o bryd; mae'n ymwneud â rheoli'r cyflwr yn llwyddiannus. Mae gennym ganolfan drydyddol ym mwrdd iechyd prifysgol Aneurin Bevan, ond rwyf wedi gofyn i'r grŵp gweithredu a chyflawni ar gyflyrau niwrolegol ystyried faint mwy o bwyslais y gallem ei roi ar y rhai yr effeithir arnynt gan anhwylderau cysgu a achosir gan ffactorau niwrolegol. Felly, mae gwaith ar y gweill ac rydym yn gwybod ei fod yn faes lle y mae angen i ni ehangu ein dealltwriaeth, ac yna deall ble a sut y gallwn reoli'r cyflwr a helpu a chefnogi pobl yn y ffordd fwyaf effeithiol posibl.